बताया-वो अपनी आदतों की वजह से लड़कियों से दूर रहना चाहते थे
Bhagyashree Reveals Interesting Facts About Salman Khan एक्ट्रेस भाग्यश्री ने 23 फरवरी को अपना 54वां जन्मदिन मनाया। फिल्म मैंने प्यार किया से करियर की शुरुआत करने वाली भाग्यश्री
एक्ट्रेस भाग्यश्री ने 23 फरवरी को अपना 54वां जन्मदिन मनाया। फिल्म मैंने प्यार किया से करियर की शुरुआत करने वाली भाग्यश्री ने कुछ सालों पहले दिए इंटरव्यू के दौरान सलमान खान और अपनी डेब्यू फिल्म से जुड़े कई दिलचस्प खुलासे किए थे।
दरअसल, भाग्यश्री ने एक इंटरव्यू के दौरान बताया था कि सलमान ने उन्हें यह मानने पर मजबूर कर दिया था कि वो एक बुरे इंसान हैं। लेकिन एक वाक्या की वजह से उनके मन में सलमान को लेकर और भी ज्यादा इज्जत बढ़ गई।
सलमान नहीं बल्कि महिलाएं उनके पीछे आती हैं- भाग्यश्री 
वाइल्ड फिल्म्स इंडिया को दिए इंटरव्यू में भाग्यश्री ने कहा था -असल मायने में सलमान किसी के पीछे नहीं बल्कि महिलाएं उनके पीछे आती हैं। मैंने प्यार किया शूट के समय उन्होंने मुझे कहा था कि मैं नहीं चाहता कि अच्छी लड़कियां मुझसे प्यार करें।
मैं एक लड़की से बहुत जल्दी बोर हो जाता हूं- सलमान 
इस पर मैंने उनसे पूछा था- ‘आप ऐसा क्यों चाहेंगे? उन्होंने कहा- ‘क्योंकि मुझे नहीं लगता कि मैं अच्छा लड़का हूं।’ 'मेरा मानना है कि मैं एक लड़की के साथ बहुत जल्दी बोर हो जाता हूं और जब तक मैं इस आदत पर कंट्रोल नहीं कर लेता, मैं चाहता हूं कि लोग मुझसे दूर रहें। इसलिए मैं उन्हें अपने करीब नहीं आने देता।’
यह सही मायने में सच साबित हुआ- भाग्यश्री 
भाग्यश्री ने आगे कहा- ‘आज अगर आप देखें तो ये सही मायने में साबित हो गया। सलमान जिस तरह अपने परिवार को लेकर प्रोटेक्टिव रहे हैं, मुझे लगता है कि वो अपनी महिलाओं के लिए भी बेहद प्रोटेक्टिव हैं। यही वजह कि उनका पजेसिवनेस ज्यादा बढ़ जाता होगा, जो आज की महिलाओं के नहीं पसंद आता है।’
भाग्यश्री ने मैंने प्यार किया फिल्म के प्रमोशन के दौरान का किस्सा शेयर करते हुए कहा था- एक फेमस फोटोग्राफर थे, जो मेरी और सलमान की सेंसेशनल फोटोज क्लिक करवाना चाहते थे। इसलिए वो सलमान को अकेले लेकर गए और उन्होंने अचानक मुझे किस करने को कहा। लेकिन सलमान ने ऐसा करने से साफ इनकार कर दिया।
सलमान के लिए मेरे मन में बढ़ गई इज्जत-भाग्यश्री 
भाग्यश्री ने आगे बताया कि- ‘मैं फोटोग्राफर की बात सुनकर घबरा गई थी। उस वक्त हम सब नए थे तो फोटोग्राफर ने सोचा कि वो हमसे कुछ भी करवा लेंगे। उस दिन सलमान की ये बात सुनकर मेरी नजरों में उनकी इज्जत और भी ज्यादा बढ़ गई है। बता दें कि आज तक सलमान ने ऑनस्क्रीन किसी भी एक्ट्रेस को किस नहीं किया है।